ભરત વોરા જણાવે છે કે તેમના ગામના અનેક પરિવારમાં પહેલે થી જ કોઈને કોઈ દીક્ષા લેતું જ હોય છે. આજ સુધી તેમના પરિવાર કે કુટુંબમાંથી કોઈએ દીક્ષા લીધી નથી. એકવાર આ વાત સામાન્ય રીતે જ તેમની દીકરી આયુશીને જણાવી હતી. ત્યારબાદ ૧૦મ ધોરણની પરીક્ષા આપેલ આયુષી એ પરિવાર સાથે યશોવમર્સુરી મહારાજના પ્રવચનમાં ગઈ હતી ત્યારે તેને દીક્ષા લેવાનો વિચાર આવ્યો હતો. તમને જણાવી દઈએ કે ૧૨માં ધોરણમાં આયુષી એ ૭૫ ટકાએ પાસ થઇ છે. ત્યારબાદ આયુષી એ સતત યશોવમર્સુરી મહારાજના સાનિધ્યમાં ગુજરાત અને મુંબઈમાં ફરી હતી અને અંતે તેણે દીક્ષા લેવાનો પાક્કો નિર્ણય કરી લીધો. આયુષી એ ગયા વર્ષે જ દીક્ષા લેવાની હતી પણ પછી હવે આ વર્ષે બંને સાથે જ દીક્ષા લેશે એવો નિર્ણય લીધો.